**ROMÂNIA**

**JUDEȚUL BISTRIȚA- NĂSĂUD**

**Consiliul Local al comunei Feldru**

**HOTĂRÂRE**

privind aprobarea parteneriatului dintre Comunele Rebrișoara, Rebra și Feldru, județul Bistrița - Năsăud în vederea implementării activităților aferente proiectului: ***„*Înființarea distribuției de gaze naturale în Comunele Rebrișoara, Rebra și Feldru - județul Bistrița - Năsăud”**

 Consiliul local al comunei Feldru întrunit în ședință de îndată din data de 20.04.2022 în prezența a 15 consilieri din totalul de 15 consilieri în funcție

Având în vedere:

- Raportul compartimentului de resort al primarului comunei Feldru nr. 4885 din 19.04.2022

- Referatul de aprobare a primarului comunei Feldru nr.4886 din 19.04.2022

Luând în considerare Ordonanța de urgență nr. 95/2021 pentru aprobarea Programului național de investiții "Anghel Saligny";

Raportat la Ordinul nr. 278/167/2022 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoria de investiții prevăzută la art. 4 alin. (1) lit. e) din Ordonanța de urgență a Guvernului nr. 95/2021

în conformitate cu prevederile:

-art. 120 şi art. 121 alin. (1) şi (2) din Constituția României, republicată;

-art. 8 şi 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

-art.7 alin. (2), art. 1166 şi următoarele din Legea nr. 287/2009 privind Codul civil, republicată, cu modificările ulterioare;

-Legii nr. 273/2006 privind finanțele publice locale, cu modificările şi completările ulterioare;

În temeiul art. art. 89 alin. (8), art. 129, alin.(l) şi alin.(2) lit.b) şi lit.e), alin.(9) lit.c) si art.139 alin.(l) şi alin.(3) lit.f) coroborat cu art.5, lit.c), art.196, alin.(l) lit.a), art.197, art.199 alin.(l) şi alin.(2) şi art.243 alin.(l) lit.a) din O.U.G. nr. 57/2019 privind Codul administrativ , cu modificările şi completările ulterioare;

**H O T Ă R Ă ŞT E :**

Art.1.Se aprobă încheierea unui Acord de parteneriat între autoritățile publice locale: Rebrișoara, Rebra și Feldru în vederea depunerii și implementării activităților aferente proiectului: „Înființarea distribuției de gaze naturale în Comunele Rebrișoara, Rebra și Feldru - județul Bistrița - Năsăud” în cadrul Programului național de investiții "Anghel Saligny".

Art.2.Se împuternicește Primarul Comunei Feldru, domnul Grigore Țiolan să semneze Acordul de Parteneriat între Comunele Rebrișoara, Rebra si Feldru în condițiile stabilite de părți.

Art.3.Cu ducerea la îndeplinire a prezentei hotărâri se însărcinează Primarul Comunei Feldru, domnul Grigore Țiolan.

Art.4.Prezenta hotărâre poate fi atacată conform procedurii şi termenelor prevăzute de Legea contenciosului administrativ nr.554/2004, cu modificările si completările ulterioare.

Art.5.Prezenta hotărâre a fost aprobată de Consiliul Local al Comunei Feldru , în ședință de îndată cu respectarea prevederilor art.139 din Codul administrativ respectiv cu un număr de 15 voturi ,,pentru, un număr de 0 voturi împotrivă și un număr de 0 abțineri din totalul de 15 consilieri locali prezenți la ședință.

Art.6.Prezenta hotărâre se aduce la cunoștința publică prin afișare la sediul Consiliului Local al Comunei Feldru și se comunică cu:

- Instituția Prefectului Județului Bistrița-Năsăud

- Primarului Comunei Feldru

- Compartimentului urbanism şi biroului financiar-contabil din cadrul Comunei Feldru

- Ministerului Dezvoltării, Lucrărilor Publice și Administrației

Președinte de ședință, Contrasemnează secretar general al comunei,

 Neamți Daniel Beșuțiu Gavrilă

Nr. 17 din 20.04.2022